CONVOCATORIA PARA CUBRIR POSTOS DE TRABALLO DE PERSOAL LABORAL FIXO ADSCRITO AO MUSEO PROVINCIAL INCLUÍDOS NA OFERTA DE EMPREGO PÚBLICO DO ANO 2017 E RESERVADOS Á QUENDA PROMOCIÓN INTERNA
ADMINISTRACIÓN LOCAL — Provincial — Deputación Provincial (Persoal, oposicións, 07/06/2018)

O deputado, en virtude das competencias delegadas da Presidencia en materia de Persoal, dita a seguinte De conformidade co establecido no artigo 34. g da Lei 7/1985, de 2 de abril, reguladora das bases de réxime local, modificada pola Lei 11/1999, de 21 de abril, así como a Lei 5/2015, de 30 de outubro, pola que se aproba o Texto refundido da Lei do estatuto básico do empregado público (TRLEBEP), RESOLVO aprobar a convocatoria deste proceso selectivo para cubrir postos de traballo vacantes no cadro de persoal laboral fixo da Deputación de Pontevedra incluídos na oferta de emprego público do ano 2017, que se rexerá polas seguintes Bases xerais e específicas: Esta convocatoria ten por obxecto cubrir varios postos de traballo de persoal laboral fixo da Deputación Provincial de Pontevedra incluídos na oferta de emprego público do ano 2017 e reservados á quenda de promoción interna. O número de postos vacantes, a súa denominación e características relaciónanse a continuación: O sistema de selección determínase nas bases específicas.1) Con carácter xeral, para seren admitidas na realización das probas selectivas as persoas aspirantes deberán reunir os seguintes requisitos, ademais dos que se establezan nas respectivas bases específicas de ingreso: a) Ter a nacionalidade española, sen prexuízo do disposto no artigo 57 do TRLEBEP, a respecto do acceso ao emprego público de nacionais doutros estados b) Ter cumpridos os dezaseis anos de idade e non superar, no seu caso, a idade máxima de xubilación forzosa c) Posuír ou estar en condicións de obter o título académico esixido nas bases específicas para ingresar no posto o día en que remate o prazo de presentación de instancias d) Posuír a capacidade funcional para o desempeño das tarefas habituais do posto ao que aspiran e) Non estar separadas por un expediente disciplinario do servizo de calquera Administración pública ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao posto do que estivesen separadas ou inhabilitadas. En caso de ser nacional doutro estado, non atoparse inhabilitadas ou en situación equivalente nin estar sometidas a sanción disciplinaria ou equivalente que impida, no seu estado e nos mesmos termos, o acceso ao emprego público f) Ingresar na Tesourería da Deputación ou na conta bancaria de Abanca ES17 2080 5401 57 3110106612 a cantidade fixada como dereitos de exame g) Cumprir os demais requisitos esixidos para o ingreso nas respectivas bases específicas 2) As persoas aspirantes deberán posuír todos os requisitos esixidos no apartado anterior o día en que remate o prazo para presentar as solicitudes e conservalos, polo menos, ata a data da súa contratación.1) As persoas que desexen tomar parte nas probas selectivas convocadas deberán facelo constar no modelo oficial. As solicitudes de participación nesta convocatoria deberán presentarse da seguinte forma: Coa solicitude deberá achegarse unha fotocopia do documento nacional de identidade ou a tarxeta acreditativa da súa identidade expedida polas autoridades competentes no caso de cidadás ou cidadáns comunitarios, copia do Celga corresponde no caso de estar exenta ou exento da realización do exame de tradución, e, no seu caso, a documentación acreditativa dos méritos alegados para a fase de concurso acompañada dunha relación numerada dos documentos que se entregan segundo a orde do baremo establecido na base décimo terceira. Neste sentido, na fase de concurso só se terán en conta os méritos que se xustifiquen documentalmente dentro do prazo de presentación de instancias e os alegados dentro deste prazo que fosen xustificados con posterioridade no prazo de emenda de defectos formais. Para seren admitidas nas probas selectivas correspondentes as persoas aspirantes deberán manifestar nas súas solicitudes de participación que reúnen todas e cada unha das condicións esixidas na data en que remate o prazo de presentación. No Rexistro xeral da Deputación facilitarase o modelo de solicitude. No caso de equivalencia ou homologación de titulacións deberá xustificarse co certificado expedido polo organismo competente para establecelas.2) O prazo para presentar as solicitudes será de 20 días naturais, contados a partir do día seguinte ao da publicación da convocatoria no Diario Oficial de Galicia (DOG), mediante extracto e previa publicación do texto íntegro das bases e a convocatoria no Boletín Oficial da Provincia de Pontevedra (BOPPO). 3) A presentación de solicitudes poderá facerse no Rexistro xeral do organismo provincial ou de calquera das formas establecidas no art.16.4 da Lei 39/2015, de 1 de outubro, do procedemento administrativo común das administracións públicas (LPACAP); as solicitudes que se presenten a través da oficina de Correos deberán entregarse en sobre aberto para ser seladas e datadas pola funcionaria ou funcionario antes de seren certificadas. As solicitudes de participación deberán estar sempre seladas con independencia do órgano no que se presenten.4) As solicitudes subscritas por persoas de nacionalidade española no estranxeiro poderán cursarse no prazo sinalado a través das representacións diplomáticas ou consulares españolas correspondentes, que llas remitirán seguidamente ao organismo competente.5) As persoas con algunha discapacidade deberán indicalo na súa solicitude e, no seu caso, solicitar as posibles adaptacións de tempo e de medios para realizar os exercicios nos que a adaptación fose necesaria.6) As persoas aspirantes quedan vinculadas aos datos que consten na súa solicitude, se ben os erros de feito que se advirtan poderán emendarse ou repararse en calquera momento, de oficio ou a instancia de parte.7) A documentación acreditativa dos méritos que aleguen posuír para a súa valoración na fase de concurso deberá presentarse nos termos e condicións que se sinalan na base décimo terceira. Será requisito necesario para participar nas probas selectivas aboar, dentro do prazo de presentación de instancias, os dereitos de exame e os gastos de tramitación que, no seu caso, determine a entidade bancaria. O recibo que se descargue xunto coa solicitude de participación poderase pagar en calquera sucursal, por banca electrónica e nos caixeiros habilitados de Abanca. A través da páxina web desta entidade (http://www.abanca.com/gl/pago-de-recibos) poderase realizar o pagamento con tarxeta sen necesidade de ser clienta ou cliente da entidade introducindo os datos identificativos que figuran na cabeceira deste documento. A cantidade que se aboará en concepto de dereitos de exame relaciónase a continuación: En ningún caso a mera presentación e o pagamento dos dereitos de exame suporá substituír o trámite de presentación en tempo e forma da solicitude, segundo o disposto na base quinta. Os dereitos de exame reintegraránselles de oficio ás persoas interesadas que sexan excluídas definitivamente da lista de persoas admitidas. Estarán exentas de pagar os dereitos de exame as persoas con discapacidade igual ou superior ao 33 %. 1) Unha vez rematado o prazo de vinte días naturais fixado para presentar as solicitudes o deputado delegado ditará resolución, no prazo máximo dun mes, declarando aprobada a lista de persoas admitidas e excluídas e especificando, no seu caso, os motivos de exclusión, que se publicará no BOPPO, na páxina web e no taboleiro de anuncios da Deputación.2) As persoas excluídas disporán dun prazo de dez días hábiles, contados a partir do día seguinte ao da publicación da resolución, para poder emendar, no seu caso, o defecto que motivase a exclusión. No suposto de producírense reclamacións deberá ditarse unha nova resolución estimándoas ou desestimándoas, e publicarase a lista definitiva no BOPPO, na páxina web e no taboleiro de anuncios.3) Contra a resolución do deputado delegado, aprobatoria da lista definitiva, poderase interpoñer un recurso potestativo de reposición ante o mesmo órgano que a ditou, no prazo dun mes a partir do día seguinte ao desta notificación (artigos 112 e 123 da LPACAP) ou ben un recurso contencioso-administrativo perante o Xulgado do Contencioso-Administrativo de Pontevedra, no prazo de dous meses, segundo o artigo 46 da Lei 29/1998, de 13 de xullo, reguladora da xurisdición contencioso-administrativa.4) O feito de figurar como incluídas na relación de persoas admitidas non significa que se lles recoñeza ás persoas interesadas posuíren os requisitos esixidos no procedemento selectivo convocado, que deberán ser xustificados documentalmente no suposto de que as persoas admitidas superen as probas selectivas.1) Os membros do tribunal cualificador serán designados polo deputado delegado, segundo o disposto no artigo 4, parágrafos e) e f) do Real decreto 896/1991, de 7 de xuño, así coma no artigo 60 da Lei do estatuto básico do empregado público (LEBEP), tendo en conta a paridade entre mulleres e homes.2) O tribunal cualificador estará integrado por cinco membros titulares e cinco suplentes. A pertenza aos órganos de selección será sempre a titulo individual, sen que poida exercerse en representación nin por conta de ninguén.3) A composición do tribunal axustarase aos principios de imparcialidade e profesionalidade das e dos seus membros, que deben pertencer a un corpo, escala ou categoría profesional para o que se requira unha titulación de nivel igual ou superior ao esixido para acceder ao posto convocado.4) Non poderán formar parte do tribunal as persoas de elección ou designación política, o funcionariado interino nin o persoal eventual.5) O tribunal poderá dispoñer a incorporación aos seus traballos de asesoras e asesores especialistas, con voz e sen voto, cando a natureza ou as circunstancias dalgunha das probas o aconsellen, limitándose as mencionadas asesoras e asesores a prestaren colaboración nas súas especialidades técnicas.6) Antes de que teña lugar cada unha das probas, e xuntamente coa lista de persoas admitidas, publicarase no BOPPO, no taboleiro de anuncios da Deputación e na páxina web a resolución pola que se nomean os membros titulares e suplentes do tribunal cualificador.7) As e os membros do tribunal deberán absterse de intervir, comunicándollo ao deputado delegado, cando concorra neles algunha das circunstancias previstas no artigo 23 da Lei 40/2015, de 1 de outubro, de réxime xurídico do sector público (LRXSP), ou cando realizasen tarefas de preparación de aspirantes durante os cinco anos anteriores á publicación desta convocatoria. Así mesmo, as persoas aspirantes poderán recusar as e os membros do tribunal cando concorra neles algunha das circunstancias previstas para a abstención e de conformidade co establecido no artigo 24 da LRXSP.8) O tribunal cualificador deberá constituírse na data que designe o deputado delegado, entendéndose validamente constituído cando asista a maioría absoluta das e dos seus membros, titulares ou suplentes. Na sesión constitutiva adoptaranse as decisións pertinentes para o correcto desenvolvemento das probas selectivas.9) O tribunal, para actuar validamente, requirirá a partir da súa sesión de constitución, a presenza da maioría absoluta das e dos seus membros, titulares ou suplentes, e axustará as súas actuacións en todo momento ao disposto na LRXSP e ás bases xerais e específicas reguladoras desta convocatoria.10) O tribunal cualificador adoptará as medidas precisas naqueles casos nos que resulte necesario para que as persoas con discapacidade gocen de similares condicións que o resto de aspirantes, dispoñendo, no seu caso, as posibles adaptacións de tempo e de medios.11) En caso de ausencia da presidenta ou presidente titular ou suplente, actuará no seu lugar a ou o vogal designado en primeira orde.12) As e os membros do tribunal e o persoal asesor que asista ás sesións percibirán as axudas de custo segundo a contía legalmente establecida. Os procedementos de selección, en fase de oposición, consistirán en probas de coñecementos xerais ou específicos teóricos e prácticos, incluídas as de tipo test, segundo a natureza e as funcións dos postos de traballo que van desempeñar as persoas seleccionadas. Na fase de concurso comprobaranse e cualificaranse os méritos alegados conforme ao baremo descrito na base décimo terceira das bases xerais.1) A data e mais a hora na que deberá constituírse cada tribunal, así como o día e a hora para o comezo do primeiro exercicio das probas selectivas convocadas, serán determinados polo deputado delegado mediante resolución, xuntamente coa aprobación da lista definitiva de persoas admitidas e a composición do tribunal, que se publicará mediante anuncio no BOPPO, na páxina web e no taboleiro de anuncios da Deputación, polo menos con 10 días naturais de antelación.2) As persoas aspirantes convocaranse para cada exercicio nun único chamamento, quedando decaídos no seu dereito as e os opositores que non comparezan a realizalo, salvo os casos debidamente xustificados, que resolverá o tribunal.3) No concurso-oposición o tribunal deberá reunirse antes de que se inicie a fase de oposición co fin de efectuar a valoración e a cualificación dos méritos achegados polas persoas aspirantes.4) As persoas aspirantes deberán presentarse para realizaren cada exercicio provistas do DNI ou doutro documento fidedigno acreditativo da súa personalidade a xuízo do tribunal, e tamén dos medios materiais necesarios para a súa práctica.1) O tribunal poderá requirirlles en calquera momento ás opositoras e opositores que acrediten a súa identidade.2) A orde de actuación das opositoras e opositores para realizaren aqueles exercicios que non poidan facerse de forma simultánea determinaraa o tribunal mediante sorteo en presenza das persoas aspirantes e inmediatamente antes de iniciarse o exercicio.3) Na realización e corrección dos exercicios escritos garantirase o anonimato, para o que o tribunal poderá utilizar os medios que considere oportunos.4) Se en calquera momento do proceso selectivo chegase a coñecemento do tribunal que algunha das persoas aspirantes non posúe a totalidade dos requisitos esixidos na respectiva convocatoria deberá propoñerlle ao deputado delegado, previa audiencia coa persoa interesada, a súa exclusión, indicando as inexactitudes ou falsidades observadas para os efectos procedentes.5) Unha vez concluído cada un dos exercicios da oposición correspondente o tribunal fará pública, no taboleiro de anuncios e na páxina web, a relación de aspirantes que o superasen, indicando a puntuación obtida. As persoas opositoras non incluídas na lista terán a consideración de “non aptas”. 6) A relación de persoas aprobadas en cada exercicio deberá publicarse no taboleiro de anuncios e na páxina web polo menos con 12 horas de antelación á nova reunión do tribunal cando se trate do mesmo exercicio e con 24 horas de antelación cando se trate dun novo exercicio.7) Os exercicios terán lugar a porta pechada sen outra asistencia que a dos membros do tribunal, as persoas designadas por este como colaboradoras e as persoas opositoras, excepto na lectura dos exercicios escritos, que será pública.8) Desde o momento en que remate un exercicio ou proba e ata que empece o seguinte deberá transcorrer un prazo mínimo de 48 horas e un máximo de 40 días hábiles.9) As puntuacións obtidas no exercicio tipo test publicaranse no taboleiro de anuncios e na páxina web da Deputación, e as persoas aspirantes terán un prazo de dous días hábiles, contados a partir do día seguinte ao da súa realización, para presentar as reclamacións que consideren oportunas. Unha vez resoltas, no seu caso, as alegacións presentadas ou transcorrido o citado prazo convocaranse as persoas aspirantes que o superasen para a realización do segundo exercicio.10) Contra os acordos do tribunal poderá interpoñerse un recurso administrativo de alzada ante o presidente que o nomeou, segundo o previsto no artigo 121 da LPACAP.1) Cada un dos exercicios obrigatorios e eliminatorios da oposición será cualificado entre cero (0) e dez (10) puntos; para aprobar cada un dos exercicios necesitarase obter unha puntuación mínima de cinco (5) puntos. No exercicio tipo test penalizaranse as preguntas mal contestadas, de forma que por cada 3 preguntas incorrectas se descontará unha correcta ou a súa parte proporcional. Ademais, neste exercicio o tribunal marcará a puntuación esixida (nota de corte) para superar a proba en función da súa complexidade técnica e das peculiaridades propias do posto convocado, que se corresponderá cun número determinado de respostas acertadas unha vez descontada a penalización por respostas incorrectas. A nota de corte indicada pode ser inferior, igual ou superior ao 50 % do número de preguntas que compoñen o exercicio. Neste tipo de exercicios quedarán automaticamente anulados os exames que teñan sinais ou marcas que puidesen romper o anonimato, así como os que resulten ilexibles.2) O exercicio obrigatorio e non eliminatorio sobre o coñecemento do idioma galego cualificarase de cero (0) a dous (2) puntos. Quedan exentas desta proba as persoas aspirantes aos postos dos grupos C2 que acrediten posuír o Celga 2. En calquera dos casos outorgaráselles a cualificación máxima (2 puntos). 3) A cualificación de cada aspirante nos diferentes exercicios do proceso de selección será o resultado da media aritmética das puntuacións outorgadas por todos os membros do tribunal.4) Cando entre dúas puntuacións outorgadas por parte dos membros do tribunal exista unha diferenza de tres ou máis enteiros serán automaticamente excluídas ambas, a maior e a menor, e a media aritmética calcularase coas puntuacións concedidas polas e polos demais membros do tribunal.1) Nesta fase comprobaranse e cualificaranse os méritos alegados e xustificados documentalmente polas persoas aspirantes. A suma das puntuacións obtidas no concurso non poderá superar o 40 % da suma de puntuacións correspondentes á fase da oposición, e os títulos necesarios para acceder a outro superior non se computarán cando estes xa se valorasen.2) Nesta fase valoraranse os méritos específicos adecuados ás características dos postos convocados, segundo o seguinte a) Experiencia profesional (máximo 3 puntos): b) Méritos académicos (máximo 3 puntos): c) Cursos (máximo 2 puntos): 3) O tribunal cualificador poderá requirirlles ás persoas aspirantes que acrediten a verificación dos extremos recollidos na documentación presentada e cantas precisións estimen oportunas.4) A cualificación dos méritos na fase de concurso será anterior á fase de oposición e as puntuacións outorgadas publicaranse no taboleiro de anuncios e na páxina web da Deputación.5) As persoas interesadas poderán formular alegacións ante o tribunal seleccionador no prazo de dez días hábiles contados a partir do día seguinte ao da publicación das puntuacións outorgadas na fase de concurso no taboleiro de anuncios.6) A puntuación obtida na fase de concurso non terá carácter eliminatorio e non se poderá ter en conta para superar os exercicios da fase de oposición.1) Á cualificación obtida polas persoas aspirantes, resultante da suma das puntuacións outorgadas nos distintos exercicios obrigatorios e eliminatorios, sumaráselle a que corresponda aos exercicios obrigatorios non eliminatorios e aos voluntarios realizados e, no seu caso, a puntuación obtida na fase de concurso, acadarase así a puntuación final.2) Determinada a cualificación final das persoas aspirantes o tribunal fará pública a relación de persoas aprobadas por orde de puntuación no taboleiro de anuncios da institución provincial e na páxina web.3) O tribunal non poderá en ningún caso aprobar nin declarar que superou as probas selectivas un número de persoas aspirantes superior ao de postos convocados neste proceso selectivo. Calquera proposta de persoas aprobadas que contraveña o establecido anteriormente será nula de pleno dereito.4) Non obstante, o tribunal, ao cualificar cada un dos exercicios, non terá en conta a limitación anterior, que só se considerará ao formularlle ao deputado delegado a proposta coa relación de persoas aprobadas, na que só se incluirán aquelas opositoras e opositores que obtivesen a maior puntuación total final, que nunca poderán superar o número de postos convocados neste proceso selectivo.5) No suposto de empate nas puntuacións totais finais de dous ou máis aspirantes este resolverase tendo en conta a maior puntuación obtida no primeiro exercicio e, se isto non fose suficiente, a puntuación obtida nos sucesivos exercicios ata que o empate se resolva. De persistir, resolverase por sorteo. Nos sistemas de concurso-oposición resolverase pola puntuación total acadada na fase de concurso e, de manterse o empate, pola do apartado a) do baremo de méritos e así sucesivamente.6) Todo isto sen prexuízo do disposto no Decreto lexislativo 2/2015, de 12 de febreiro, polo que se aproba o Texto refundido das disposicións legais da Comunidade Autónoma de Galicia en materia de igualdade.1) A relación de persoas aprobadas, publicada no taboleiro de anuncios da institución provincial e na páxina web, conterá unha advertencia recordándolles que deberán presentar a documentación sinalada nas bases para xustificar que cumpren os requisitos esixidos para ingresaren na función pública local e accederen ao posto convocado.2) As persoas propostas deberán achegar, dentro do prazo de 20 días naturais, contados desde a publicación da relación de aprobados no taboleiro de anuncios da institución provincial e na páxina web, os documentos acreditativos da capacidade e mais dos requisitos esixidos na convocatoria, salvo aqueles que xa obren no expediente: a) Certificación de nacemento expedida no Rexistro civil correspondente b) Fotocopia debidamente compulsada do título académico esixido para o ingreso c) Certificado médico, sen prexuízo dun posterior recoñecemento d) Declaración xurada de non estar separadas do servizo das administracións públicas nin incursas nalgunha das causas de incapacidade ou incompatibilidade determinadas na lexislación vixente e) Número da Seguridade Social f) Certificado do número de conta bancaria g) Documentación xustificativa dos requisitos esixidos para o ingreso nas bases específicas deste proceso selectivo 3) Ante a imposibilidade, debidamente xustificada, de presentar os documentos sinalados, as persoas aspirantes poderán acreditar que reúnen as condicións esixidas mediante calquera outro medio de proba admitido en dereito.4) As persoas que non presentasen a documentación sinalada anteriormente dentro do prazo fixado, salvo causa de forza maior, non poderán ser contratadas como persoal laboral fixo no posto convocado, nin tampouco se do exame da documentación se deducise que carece dalgún requisito.1) Concluído o proceso selectivo as persoas aprobadas, cun número que non poderá exceder en ningún caso o dos postos convocados, serán contratadas polo deputado delegado, unha vez que xustifiquen documentalmente o cumprimento dos requisitos previstos nestas bases para o ingreso nos referidos postos.2) A proposta do tribunal cualificador terá carácter vinculante para Presidencia, que ordenará a publicación dos nomeamentos no BOPPO, sen prexuízo da formalización do preceptivo contrato, unha vez que se practique a notificación persoal da contratación.3) Os postos de traballo vacantes que se van cubrir como consecuencia destes procesos selectivos adxudicaranse de acordo coas peticións das persoas interesadas entre os postos ofertados e segundo a orde de puntuación obtida no proceso selectivo. As bases xerais e específicas desta convocatoria vinculan a Administración provincial, o tribunal cualificador e as persoas aspirantes que participen no proceso selectivo convocado. O tribunal queda facultado para interpretar as bases da convocatoria e para resolver cantas dúbidas e incidencias presente a súa aplicación. Ademais, poderán adoptar os acordos necesarios procurando a boa orde e desenvolvemento do proceso selectivo. Os procesos selectivos regularanse polo disposto nas bases xerais e específicas da convocatoria e, no que non estea previsto nelas, polo Real decreto lexislativo 5/2015, de 30 de outubro, que aproba o Texto refundido da Lei do estatuto básico do empregado público, pola Lei 2/2015, de 29 de abril, que aproba a Lei do emprego público de Galicia, polo Real decreto lexislativo 781/1986, de 18 de abril, que aproba o Texto refundido das disposicións legais vixentes en materia de réxime local (artigos do 134 ao 137), polo Real decreto 896/1991, de 7 de xuño, sobre o procedemento de selección na Administración local, polo Decreto 95/1991, de 20 de marzo, que aproba o regulamento de selección de persoal da Administración da Comunidade Autónoma de Galicia e polo Real decreto 364/1995, que aproba o Regulamento xeral de ingreso do persoal ao servizo da Administración do Estado. As bases xerais e específicas da convocatoria e cantos actos administrativos deriven delas e das actuacións do tribunal poderán ser impugnados nos casos e na forma establecidos pola LPACAP e a Lei 29/1998, de 13 de xullo, reguladora da xurisdición contencioso-administrativa. A Administración provincial tamén poderá, no seu caso, revisar as resolucións do tribunal segundo o previsto na citada LPACAP. Convócanse seis postos de oficial de servizos xerais e subalternos, integrados no grupo C2 e dotados coas retribucións asignadas aos postos de traballo convocados na relación de postos de persoal laboral fixo do Museo Provincial. Establécese o sistema de concurso-oposición por quenda de promoción interna. Na fase de concurso valoraranse os méritos específicos adecuados ás características dos postos consonte o baremo que se detalla na base décimo terceira. Ademais das condicións xerais sinaladas na base cuarta das Bases xerais, as persoas aspirantes deberán reunir os seguintes requisitos: a) Estar en posesión do título de graduado escolar, graduado en educación secundaria obrigatoria ou equivalente ou en condicións de obtelo na data en que remate o prazo de admisión de instancias b) Ser persoal laboral fixo da Deputación de Pontevedra en situación administrativa de servizo activo e acreditar unha antigüidade de polo menos dous anos nun posto de traballo de subalterno de oficios varios, do grupo E, neste organismo provincial PRIMEIRO EXERCICIO, de carácter obrigatorio e eliminatorio. Consistirá en contestar por escrito un test de 20 preguntas con catro respostas alternativas propostas polo tribunal e correspondentes ao contido do programa. O tempo de realización deste exercicio será de 20 minutos. SEGUNDO EXERCICIO, de carácter obrigatorio e eliminatorio. Consistirá na resolución do suposto práctico que determine o tribunal, relacionado coas materias específicas contidas no programa e durante un período máximo dunha hora. TERCEIRO EXERCICIO, de carácter obrigatorio e non eliminatorio. Consistirá na tradución directa ao idioma galego, sen axuda do dicionario, dun texto en castelán elixido polo tribunal. De conformidade co disposto no R. d. 896/1991 e no Convenio colectivo de persoal laboral da Deputación, o programa da convocatoria consta de 20 temas; non obstante, en base ao previsto no artigo 77 do R. d. 364/1995, de 10 de marzo, as persoas aspirantes a estes postos da quenda de promoción interna están exentas das materias das que acreditasen suficientes coñecementos nas probas de ingreso, polo que quedan reducidos a 10 temas: 1.—O procedemento administrativo: fases. Suspensión da execución. Audiencia do interesado. Resolución 2.—A provincia: antecedentes, concepto e caracteres. A organización provincial. Competencias 1.—Instalacións eléctricas. Luminotecnia. Instalacións hidráulicas 2.—Instalacións térmicas. Calefacción e ACS. Climatización e ventilación. Mantemento e inspección. Enerxía solar. Espazos para instalacións. Aforro enerxético 3.—Coñecementos básicos de carpintería 4.—Coñecementos básicos de albanelería 5.—Coñecementos básicos de xardinería 6.—Manipulación e transporte de bens culturais 7.—Vixilancia de seguridade para bens culturais 8.—Seguridade e saúde Pontevedra, 31 de maio de 2018 O deputado delegado O secretario Carlos López Font Carlos Cuadrado Romay